Държавен вестник, бр. 61, 2023 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  61
8. срокът за подаване на заявления в ЦУ 
на ДФЗ по чл. 84, ал. 1 е 27 – 31 юли 2023 г.;
9. срокът по чл. 85, ал. 8 за сключване 
на всички договори за предоставяне на 
финансово подпомагане по мярка „Съби­
ране на реколтата на зелено“ е до 18 август  
2023 г.;
10. срокът за извършване на операциите 
по ръчно отстраняване на гроздовете е до 
1 септември 2023 г. и чл. 86, ал. 1 и чл. 87, 
ал. 1, т. 1 не се прилагат;
11. допуска се прилагане на мярката за 
отделни парцели в стопанството;
12. преките разходи за операциите по 
отстраняване на гроздовете по чл. 80, ал. 2 
се възстановяват на база фиксирана цена 
1155,48 лв./ха;
13. за заявени за подпомагане през 2023 г. 
площи средният добив по чл. 80, ал. 3 се 
изчислява на база последните две години с 
деклариран добив от заявените площи.
§ 6. Наредбата влиза в сила от деня на 
обнародването є в „Държавен вестник“.
Министър: 
Кирил Вътев
5527
МИНИСТЕРСТВО
НА ТРАНСПОРТА И СЪОБЩЕНИЯТА
НАРЕДБА № 19 
от 6 юли 2023 г.
за функциониране на Единната система за 
гражданско и военно управление на въздуш-
ното пространство
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят ор­
ганизацията и принципите на функциониране 
на Единната система за гражданско и воен­
но управление на въздушното пространство 
(ЕСГВУВП) в мирно време, редът за управле­
ние на въздушното пространство в рамките на 
ЕСГВУВП, неговото безопасно и ефективно 
използване при отчитане нуждите на всички 
ползватели на въздушното пространство на 
Република България.
(2) Наредбата осигурява прилагането на 
концепцията за гъвкаво използване на въз­
душното пространство в съответствие с из­
искванията на Регламент (ЕО) № 2150/2005 
на Комисията от 23 декември 2005 г. за 
установяване на общите правила за гъвкаво 
използване на въздушното пространство (OB, 
L 342, 24.12.2005 г.), както и изпълнение на 
ангажиментите на Република България по 
международни договори.
(3) При управление на въздушното прос­
транство суверенитетът и сигурността на въз­
душното пространство на Република България 
са от първостепенно значение и не трябва да 
бъдат застрашавани на нито един етап/фаза 
от управлението и използването му.
Чл. 2. (1) Тази наредба се прилага при 
управление на въздушното пространство над 
територията на Република България и на 
въздушното пространство над открито море, 
за което Република България е поела отго­
ворността да предоставя аеронавигационно 
обслужване, без да се нарушават правата 
и задълженията на държавите членки по 
Конвенцията за международно гражданско 
въздухоплаване.
(2) Наредбата не се прилага по отношение 
на въздушното пространство на Република 
България, попадащо в границите на уста­
новени трансгранични сектори, доколкото 
в акта за установяване на тези сектори не е 
предвидено друго.
Чл. 3. Единната система за гражданско и 
военно управление на въздушното простран­
ство функционира на стратегическо, предтак­
тическо и тактическо ниво на управление и 
използване на въздушното пространство чрез 
установяване на споразумения и процедури с 
цел увеличаване безопасността и капацитета 
на въздушното пространство, намаляване на 
вредния ефект върху околната среда, отстра­
няване на идентифицирани недостатъци, както 
и подобряване на ефикасността и гъвкавостта 
на операциите на въздухоплавателните сред­
ства, като:
1. на стратегическо ниво се изпълняват 
следните функции:
а) формиране и съгласуване на процедурите 
за управление и използване на въздушното 
пространство при отчитане изискванията на 
ползвателите на въздушно пространство;
б) определяне на структурите от въздуш­
ното пространство, които се управляват на 
предтактическо и тактическо ниво по т. 2 и 3;
в) периодично анализиране и оценяване на 
ефективността на използването на въздушното 
пространство и чрез съгласуване със заинте­
ресованите страни и въвеждане на изменения 
в структурите по т. 2 и 3;
2. на предтактическо ниво се изпълняват 
следните функции:
а) разпределяне и планиране използването 
на структурите на въздушното пространство, 
заявени от ползвателите, прилагайки прио­
ритетите и процедурите, определени в тази 
наредба и/или на стратегическо ниво;
б) непрекъснато предоставяне на инфор­
мация за разпределението на въздушното 
пространство на всички заинтересовани стра­
ни и на управителния орган на мрежата за 
осигуряване на ефективността на европейската 
мрежа за управление на въздушното движение 
към Европейската организация за безопасност 
на въздухоплаването (Евроконтрол);